L’Escola de Pasqua de Burjassot porta als xiquets a visitar Burjassot Ràdio
2025-07-24

Les vacances de Pasqua estan sent molt diferents per als xiquets i joves de Burjassot d’entre 4 i 12 anys que estan participant en l’Escola de Pasqua de l’Institut Municipal de Cultura i Joventut. Un projecte que s’engegava per primera vegada enguany i que està sent tot un èxit de participació per part dels menuts que, gaudeixen de valent, de totes les activitats que s’han preparat per a d’ells.

Tallers, animacions, eixides, esport, dansa…tot està tenint cabuda en aquests dies en què menuts i majors han tingut l’oportunitat de realitzar una visita a l’emissora de ràdio municipal, Burjassot Ràdio, podent fins i tot parlar a través dels seus micròfons en un programa especial dedicat a l’Escola de Pasqua 2015. Tots han pogut sentir l’adrenalina de posar-se davant d’un micròfon, escoltar-se a través dels cascos i conèixer com es fa ràdio, de mans del Departament de Comunicació de l’Ajuntament de Burjassot.

L’Escola de Pasqua es desenvoluparà fins al pròxim 10 d’abril i ha donat l’oportunitat als pares i mares de conciliar la vida laboral amb l’activitat, gràcies a l’horari especial i al servei de menjador.